Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: Programja követett. A 2212/1998. (IX. 30.) Korm. határozat mellékletében foglalt program így az EITB munkacsoportjainak tagozódása és számozása szerint, és azon belül
Paragraph Index: 1370

41. A magyar jogszabály rovata esetenként kitöltetlen maradt, mivel további vizsgálatokra van szükség a konkrét hazai jogalkotási feladat meghatározásához. E rovat feltünteti, hogy a jogharmonizációs feladat teljesítéséhez meglévő hazai jogszabály módosítására vagy új jogszabály alkotására van-e szükség. Az új jogszabályok jogforrási szintjére tett javaslat csak jelzésértékű, az előzetes tájékoztatást szolgálja. A megfelelő jogforrási szintet a jogszabálytervezet kidolgozása során, a szabályozás tárgyának és tartalmának megfelelően kell kiválasztani (ld. még a tájékoztató 78. pontját).

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes